राज्य मंत्री ने की अनुशंसा, डीईओ ने किया अटैचमेंट
कन्हैया लाल विश्वकर्मा| पथरिया
शासन की नजर में भले अटैचमेंट पर प्रतिबंध लगा हो, लेकिन शिक्षा विभाग में इस प्रतिबंध का कोई असर नहीं दिखाई दे रहा है, यहां पर विभाग के राज्य मंत्री दीपक जोशी ही शिक्षकों का अटैचमेंट करने के लिए अनुशंसा लगा रहे हैं।
ऐसा ही एक मामला सदगुंवा संकुल के शासकीय असलाना प्राइमरी स्कूल में पदस्थ सहायक अध्यापक हेमलता नरवरिया का सामने आया है। राज्य मंत्री की अनुशंसा पर उन्हें 6 अक्टूबर 2016 को पथरिया बीआरसी कार्यालय में अस्थायी रूप से कार्य करने के अटैचमेंट पर रखा गया है। राज्य मंत्री की अनुशंसा पर इस पत्र के माध्यम से डीईओ द्वारा सहायक अध्यापक को बीआरसी कार्यालय में काम करने को आदेश दिया। इसी तरह 22 फरवरी 2017 को कलेक्टर दमोह द्वारा डीईओ, बीआरसी तेंदूखेड़ा एवं पथरिया को एक आदेश पत्र जारी कर झलोन प्राइमरी स्कूल में पदस्थ अध्यापक नेतराम चक्रवर्ती को पथरिया जनपद के ग्राम कुमेरिया मिडिल स्कूल में शैक्षणिक कार्य के लिए पदस्थ किया गया।
अधिकारियों ने बना लिया फार्मूला: जिले में अटैचमेंट का लाभ दिलाने के लिए बड़ा खेल चल रहा है। जिसमें राजनैतिक लोगों द्वारा अपने चहेतों को लाभ दिलाने के लिए मंत्री, कलेक्टर से भी अनुशंसा करा ली जाती है। इसके लिए बड़े स्तर पर लेनदेन दलालों के माध्यम से कराया जा रहा है।
ऐसा इसलिए किया जाता है ताकि शिक्षकों को पढ़ाने के लिए दूसरे ब्लॉकों में न जाना पड़े और वह अपने शहर या नगर के आसपास के स्कूलों में आसानी से पहुंच सकें। इस कार्य में एक फार्मला तैयार किया गया है। जिसमें आदेश में सीधे यह नहीं लिखा जाता है कि संबंधित शिक्षक को अटैच किया जाए बल्कि उसमें संबंधित शिक्षक को इस स्कूल से दूसरे स्कूल में कार्य कराने के लिए अस्थायी तौर पर पदस्थ किया जाए। लेकिन वेतन में परिवर्तन नही किया जाता वेतन अपने मूल स्थान से मिलेगा।
अटैचमेंट को
बना लिया धंधा
जिला शिक्षा समिति की अध्यक्ष रामबाई ने बताया कि अटैचमेंट को जिला शिक्षा अधिकारी धंधा बनाए हुए हैं। पैसा दो और मनमर्जी से स्कूल ले लो। मेरे द्वारा कईबाद इस मुद्दे को उठाया गया। लेकिन व्यक्तिगत लाभ के चक्कर में शिक्षकों को डीईओ कार्यालय में तो किसी दूसरे स्कूल में सुविधा अनुसार पदस्थ किया गया है।
जैसा आदेश मिलता है वैसा करता हूं
यह उच्च स्तरीय मामले हैं। इसमें मैं कुछ नहीं कर सकता। जैसे मुझे आदेश मिला है वैसा ही करता हूं। - पीपी सिंह, डीईओ
hin_Deva mai_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva